Rikunarita-ORG/Wikinium huggingface dataset:
# Didikan

**Didikan** (hurup Arab Gundul: ديديقن‎) atawa **pendidikan** (hurup Arab Gundul: فنديديقن‎) atawa **onderwès** (hurup Arab Gundul: اندرويس‎; Inggris: *education*; Indonésia: *pendidikan*) atawa **tarbiah** (hurup Arab Gundul: تربية‎) entu usaha dasar nyang diangka-angka bakal ngeja hawa belajar ama prosès pengajaran biar nyang belajar kena megarin dia punya kemonèsan dengen getol biar ngelah ungkulan dalem èlmu ama kegapaan nyang diperluin di masarakat.

## Ruju'an
# Wikisumber

Wikisumber punya lambang
**Wikisumber** (hurup Arab Gundul: ويکيسمبر) atawa basa Inggrisnya Wikisource ièlah Wikimédia punya proyèk nyang jujuannya bakal ngebangun atu bibliotik wiki dengen isi perdèo nyang isinya naskah-naskah sumber pertama (*primary source*), serènta terjemahan naskah-naskah sumber ke dalem macem-macem basa ama bahan-bahan pendukungnya. Aderèsnya ada di www.wikisource.com.

Wikisumber dasarnya paké nama *Project Sourceberg* tanggal 24 Nopèmber 2003 di rungkun  Sekarang, namanya balik jadi *Wikisource* 6 Désèmber 2003. Aderèsnya dipindahin ke  tanggal 23 Juli 2004.

## Ruju'an
# Kolumbia Brit

**KolumbiaBrit** atawa **Kolumbia Inggris** nya'entu aslinya dua jajahan Britani Gedé nyang kebelèk, pulo Wangkuwer èn jajahan Kolumbia Brit. Kolumbia Brit ngamprog ke Kanada di taon 1871. Hopsetatnya entu Wiktoriah, cuman orang-orang pada duduk di Wangkuwer.

## Ruju'an
# Negeri

Bagian depan *Leviathan* Thomas Hobbes
**Negeri** entu atu telepekan pulitik nyang ngangonin masarakat juga' penjogrog pada di atu wilayah. Atu negeri punya guwernemèn nyintrem ngebajagin hak ngunjukin kekuatan nyang aci di atu ujud wilayah nyang kewates, bakal aman ma'mur sentosa entu negeri punya warga pada.

## Ruju'an
# Grénada

**Grénada** (hurup Arab Gundul: ݢرينادة; Inggris: *Antigua and Barbuda*; Peranakan Prasman Grénada: *Gwenad*) entu negara pulo nyang letaknya di Karaiben, di Amrik Lor. Ni negara punya hopstad St. George's. Ni negara jenggarnya cuman 348,5 km2 (134,6 mi2) doang. Di sono, ada barang 124.610 orang doangan nyang tinggal di mari. Adapun dia punya basa resminya entu basa Inggris, cuman basa sional nyang juga' diakuinnya entu antara laèn basa Peranakan Inggris Grénada ama basa Peranakan Prasman Grénada.

## Ruju'an
# Kepemberitaan

**Kepemberitaan** (hurup Arab Gundul: كفمبريتأن) entu macem penulisan. Ni nglingkup nulis bakal koran, acara berita di tipi, acara berita di radio, ama majalah berita.

Ada ngejeprah roncat-roncèt pegawéan berita èn inpormasi di bidang kepemberitaan, kaya' pegawéan tukang lapor berita, tukang baca berita, penulis berita, pemermak berita, permermak bawahan, tukang gambar, ama tukang potrèt. Orang nyang begawé di gawéan kepemberitaan digeronya tukang berita.

## Ruju'an
# Rembuk

Ceritanya orang lagi pada rembukan
**Rembuk** (hurup Arab Gundul: رمبوک) atawa **musawarah** (hurup Arab Gundul: مشاورة) entu jalannya bikin keputusan rombongan atawa ramé-ramé nyang penimbrungnya megarin ama mutusin aju-ajuan biar bisa dirempugin ama semuanya. Pancernya dalem ngeja rempug atawa mepaket atawa paling kaga' golongan banyak (*majority*) atawa golongan badeg (*supermajority*) ama ngandangin pendapetan nyang tèlo (kaga' ngasilin) ngebèdain rembuk ama ijma', nyang nguduin semua penimbrung pada kudu ngedukung atu keputusan.

## Ruju'an
# Swèden

**Swèden** (hurup Arab Gundul: سويدن atawa اسويدن; basa Swèd: *Sverige*) atawa resminya **Kerajaan Swèden** (hurup Arab Gundul: كراجأن سويدن; basa Swèd: *Konungariket Sverige*) entu atu negara Norden nyang ada di bagèan Èropa nama Skandinawi. Dia punya jiran entu Pinlan ama Norwèhen. Swèden juga' kejuntrung ama Dènemarken di kidul paké jembatan. Ni negara – atu negara bekembang. Dia punya hopstad ama kota paling gedénya entu Stokholem. Adapun orang-orang Swèden digero'nya **orang Swèd** (hurup Arab Gundul: اورڠ سويد).

Jumblah penduduknya ada sekitaran 10 jutaan orang. Di hopstatnya, ada tinggal ampir 1 juta orang. Adapun kota gedé laènnya antara laèn kaya': Gotenbereh èn Malmè. Ni kota pada di belah ponggahan kidulnya deri ni negara, nyang di mana kaga' pati dingin kaya' bagèan lor punya dingin.

Swèden entu negara kerajaan konstitusionil, sebab ada rajanya, Raja Karèl XVI Gustap, cuman kaga' gableg kuasa tulèn acan. Swèden entu negara parlemènter, artinya rehèringnya dipili ama parlemèn nyang dibenum ama ra'yat. Ni negara dipimpin secara kera'yatan ama guwernemèn nyang dikepalain ama wajiralam kepili.

Swèden ada punya basa mayoritèt resmi, ya'entu basa Swèd (basa Swèd: *svenska*). Swèden juga' gableg lima basa minoritèt laènnya, antara laèn: basa Pin, basa Dèt Yahudi, basa Sami, basa Pin Tornédal, ama basa Rom.

Swèden jadi anggota Uni Èropa ari bulan 1 Januari tahon 1995. Kaga' kaya' kebanyakan negara Uni Èropa, Swèden bukan anggota deri Kawasan Èuro èn belon mulain maké èuro jadi mata uangnya. Ni bahnanya orang-orang pada ngasi suara kaga' mau maké duit èuro, mangkanya duitnya tetep paké kron Swèd.

## Ruju'an
# Rèlslah

Ceritanya orang rèlslahan abudemèn koran *Harper's Weekly* paké ternakan.
**Rèlslah** atawa **rilslah** (hurup Arab Gundul: ريلسله atawa ريلسلخ; Indonésia: *barter*) entu atu cara dagang nyang bayarnya kaga' paké duit, melèngken paké barang juga'. Biasanya, barang nyang didagangin entu nilénya sembabad ama duit punya nilé, cuman kaga' paké duit.

Rèlslah kepaké kapan ada dua orang nyang sili gableg barang nyang dipèngènin, jadinya tu orang bisa aja akur nilé ama tukeran barangnya dah. Ni bisa' juga' paké jasa, misalnya tukang ngedandain keran bisa ngedandanin keran peangguran (tempat naroh anggur minuman) èn dibayar paké sedrom anggur.

Masalahnya, rèlslah kaga' misti orang pada gableg barang nyang orang laèn mau. Misalnya, si Bedu butuh patu, nah si Ju'èng gableg dah tu patu. Nah cuman, si Bedu gableg telor, tapi si Ju'èng butuhnya susu. Pan ora ilok jadinyah. Mangkanya, ni dia kenapa duit kepaké pisan sebab bisa dipaké bakal jual beli sebarang apa-apa. Si Bedu bisa ngebayarin patunya Ju'èng, si Ju'èng juga' bisa pegi ke toko beli susu paké tu duit.

## Ruju'an
# Anti korupsi

**Anti korupsi** adalah gerakan pemerintah untuk mencegah para koruptor untuk mengkorupsi duit baik negara maupun perasaan, gerakan ini merupakan langkah awal untuk negara indonesia menjadi lebih sejahtera dan menjadi negara anti korupsi.
# Arkansas

**Arkansas** (hurup Arab Gundul: اركنسس; Inggris: *Arkansas* /ˈɑːrkənsɔː/) atawa **Arkansa** (hurup Arab Gundul: اركنسا), poyokannya *Land of Opportunity* "Tana Peruntungan" atawa *The Natural State* "Negeri Alamiah", ièlah atu negeri di Amrik Serèkat.. Dia punya hopstad ama kota paling gedénya ièlah Litelrok. Di sènsus tahon 2020, kerèken ada 3.013.756 orang nyang ngejedog di Arkansas.

## Ruju'an
# Blangwir

Blangwir lagi nyebratin aèr ke mubil
**Blangwir** (hurup Arab Gundul: بلڠوير) entu orang nyang gawéannya mademin api, ngasi ladènan kesèhatan darurat, ama nulungin orang. Selaènnya mademin api, blangwir nulungin orang atawa héwan deri kecelakaan gandaran, gedong ambruk, cuaca kaga' jelas, kejebak, pangkèng kèrèk mati, èn masing banyak kedaruratan laèn punya macem. Pegawéan blangwir buth keberanian, jogrogan stèrek, pikiran lekas, ketangkesan, èn sisik-melik kegapaan.

## Ruju'an